The Voice of Greece

Το ***The Voice of Greece*** (ή απλά ***The Voice***) είναι η ελληνική εκδοχή της ομότιτλης ριάλιτι εκπομπής ταλέντων, βασισμένη στο επίσης ομότιτλο ολλανδικό *The Voice of Holland*.

## Αναλυτικές πληροφορίες για το Voice/σεζόν

## Επισκόπηση
Στην πρώτη και τη δεύτερη σεζόν υπήρχαν τρεις φάσεις του παιχνιδιού: οι τυφλές ακροάσεις (blind auditions), οι "μονομαχίες" (battles) και οι ζωντανές εμφανίσεις (live). Στην τρίτη και την τέταρτη σεζόν υπήρχαν τέσσερις φάσεις: οι τυφλές ακροάσεις, οι μονομαχίες, τα νοκάουτ και οι ζωντανές εμφανίσεις. Στην πέμπτη σεζόν υπήρξαν πέντε φάσεις: οι τυφλές ακροάσεις, οι μονομαχίες, τα νοκάουτ, τα πλέι οφ και οι ζωντανές εμφανίσεις. Από την έκτη σεζόν, μετά τις τυφλές ακροάσεις ακολουθούν πρώτα τα νοκάουτ και μετά οι μονομαχίες. Το ηλικιακό όριο εισόδου είναι τα 16 έτη και οι συμμετέχοντες δεν είναι πάντα από την Ελλάδα ή την Κύπρο. Ακολουθεί πίνακας με τους νικητές του The Voice:

## Κύκλοι
### The Voice 1
*Γιώργος Λιάγκας (παρουσίαση)
*Θέμης Γεωργαντάς (παρασκήνιο)
*Μιχάλης Κουινέλης (κριτής)
*Δέσποινα Βανδή (κριτής)
*Αντώνης Ρέμος (κριτής)
*Μελίνα Ασλανίδου (κριτής)

Κάθε κριτής έχει κι έναν βοηθό, σε περίπτωση που δεν μπορεί να αποφασίσει μόνος του ποιος θα συνεχίσει μαζί του. Σε κάθε μονομαχία ο βοηθός είναι διαθέσιμος μόνο για μια φορά.
*Δήμος Αναστασιάδης (#teamstavento)
*Δημήτρης Κοντόπουλος (#teamvandi)
*Χρήστος Σούμκα (#teamremos)
*Αντώνης Μιτζέλος (#teamaslanidou)

Στον ημιτελικό πέρασαν ο Γιούρι Μέλικοφ και η Αρετή Κοσμίδου (#teamstavento), η Κατερίνα Λιόλιου & η Μαρία Έλενα Κυριάκου (#teamvandi), ο Άλεξ Οικονόμου & ο Λευτέρης Κιντάτος (#teamremos) και η Έμιλυ Χαραλάμπους και ο Βασίλης Χατζηπαρτάλης (#teamaslanidou). Στον τελικό προχώρησαν η Αρετή, ο Λευτέρης, η Έμιλυ και η Μαρία Έλενα, η οποία ήταν η νικήτρια του παιχνιδιού.

Στον ημιτελικό ο Γιούρι τραγούδησε με την Έλενα Παπαρίζου, η Αρετή με το μουσικό συγκρότημα Melisses, η Κατερίνα με την Τζώρτζια Κεφαλά, η Μαρία Έλενα με την Μαντώ, ο Άλεξ με τον Στέλιο Ρόκκο, ο Λευτέρης με τον Βασίλη Καρρά, η Έμιλυ με τον Κώστα Μακεδόνα και ο Βασίλης με τον Μάνο Πυροβολάκη. Σύνολο 18 επεισόδια.

### The Voice 2
*Γιώργος Λιάγκας (παρουσίαση)
*Θέμης Γεωργαντάς (παρασκήνιο)
*Μιχάλης Κουινέλης (κριτής)
*Δέσποινα Βανδή (κριτής)
*Αντώνης Ρέμος (κριτής)
*Μελίνα Ασλανίδου (κριτής)

Το *The Voice 2* έκανε πρεμιέρα στον ΑΝΤ1, στις 15 Φεβρουαρίου 2015. Ο Γιώργος Λιάγκας, στη πρώτη μονομαχία του *The Voice 2*, ανακοίνωσε πως, σύμφωνα με έναν καινούριο κανονισμό, οι κριτές καλούνται να κλέψουν δύο παίκτες άλλων κριτών, στη φάση των μονομαχιών ή των νοκάουτ, όταν δεν επιλεχθούν από τους κριτές τους. Έτσι, κάθε κριτής θα έφτανε τελικά στις ζωντανές εμφανίσεις με δέκα παίκτες. Νικητής ήταν ο Κώστας Αγέρης από την ομάδα του Ρέμου (#teamremos). Σύνολο 18 επεισόδια.

### The Voice 3
*Γιώργος Καπουτζίδης (παρουσίαση)
*Έλενα Τσαγκρινού (παρασκήνιο)
*Κωστής Μαραβέγιας (κριτής)
*Σάκης Ρουβάς (κριτής)
*Έλενα Παπαρίζου (κριτής)
*Πάνος Μουζουράκης (κριτής)

Στο *The Voice 3* οι ομάδες των κριτών αποτελούνται από 32 διαγωνιζόμενους, ενώ στις δύο προηγούμενες σεζόν μόνο από 16. Νικητής ήταν ο Γιάννης Μαργάρης από την ομάδα του Μαραβέγια. Σύνολο 27 επεισόδια.

### The Voice 4
*Γιώργος Καπουτζίδης (παρουσίαση)
*Λάουρα Νάργες (παρασκήνιο)
*Κωστής Μαραβέγιας (κριτής)
*Σάκης Ρουβάς (κριτής)
*Έλενα Παπαρίζου (κριτής)
*Πάνος Μουζουράκης (κριτής)

Το *The Voice 4* έκανε πρεμιέρα στις 3 Οκτωβρίου 2017 στις 21:00 στον ΣΚΑΪ. Νίκησε ο Γιώργος Ζιώρης από την ομάδα του Μαραβέγια. Σύνολο 27 επεισόδια.

### The Voice 5
*Γιώργος Καπουτζίδης (παρουσίαση)
*Λάουρα Νάργες (παρασκήνιο)
*Κωστής Μαραβέγιας (κριτής)
*Σάκης Ρουβάς (κριτής)
*Έλενα Παπαρίζου (κριτής)
*Πάνος Μουζουράκης (κριτής)  

Το *The Voice 5* έκανε πρεμιέρα στις 2 Οκτωβρίου 2018 στον ΣΚΑΪ. Στις τυφλές ακροάσεις, εφαρμόστηκε μια καινοτομία, στην οποία κάθε κριτής, που *θέλει* διαγωνιζόμενο, μπορεί να χρησιμοποιήσει, έως τέσσερις φορές, ένα κουμπί, με το οποίο να αποτρέπει επιλεγμένο άλλον από τη διεκδίκηση του παίκτη. Μετά τα νοκάουτ, προστέθηκε καινούρια, για τα ελληνικά δεδομένα, φάση, τα πλέιοφ, όπου 16 παίκτες (4 από κάθε κριτή) που αποχώρησαν από μονομαχίες και νοκάουτ έχουν την ευκαιρία να επιστρέψουν στο παιχνίδι, εφόσον *κερδίσουν* τους κριτές τους. Συνολικά, πέρασαν 4 παίκτες (1 από κάθε κριτή) στην επόμενη φάση, τις ζωντανές εμφανίσεις. Στον τελικό διαγωνίστηκαν οι: Λεμονιά Μπέζα, Μαρίνα Τζιανγουιρθ, Μαρία Ιερωνυμάκη, Λούης Παναγιώτου, Ζάχος Καραμπάσης, Αριάδνη Νεoφύτου, Κλαυδία Παπαδοπούλου και Αλέξης Πρεβενάς. Νικήτρια ήταν η Λεμονιά Μπέζα από την ομάδα του Μαραβέγια. Σύνολο 32 επεισόδια.

### The Voice 6
*Γιώργος Λιανός (παρουσίαση)
*Χριστίνα Μπόμπα (παρασκήνιο)
*Ελεωνόρα Ζουγανέλη (κριτής)
*Σάκης Ρουβάς (κριτής)
*Έλενα Παπαρίζου (κριτής)
*Πάνος Μουζουράκης (κριτής)

Το *The Voice 6* έκανε πρεμιέρα στις 27 Σεπτεμβρίου 2019 στον ΣΚΑΪ με βαρυσήμαντες διαφορές στους συντελεστές. Νικητής ήταν ο Δημήτρης Καραγιάννης από την ομάδα του Σάκη Ρουβά. Σύνολο 25 επεισόδια.

### The Voice 7
*Γιώργος Λιανός (παρουσίαση των μαγνητοσκοπημένων επεισοδίων)
*Δούκισσα Νομικού (παρουσίαση των ζωντανών επεισοδίων)
*Λάουρα Νάργες (παρασκήνιο)
*Ελεωνόρα Ζουγανέλη (κριτής)
*Σάκης Ρουβάς (κριτής)
*Έλενα Παπαρίζου (κριτής)
*Πάνος Μουζουράκης (κριτής)

Το *The Voice 7* έκανε πρεμιέρα στις 13 Σεπτεμβρίου 2020 στις 21:00 στον ΣΚΑΪ. Στη φάση των νοκάουτ, κάθε κριτής έχει κι έναν συνεργάτη για τις πρόβες και για ένα ντουέτο επί σκηνής.
*Γιάννης Ζουγανέλης (#teameleonora)
*Δημήτρης Σταρόβας (#teampanos)
*Τάμτα (#teamhelena)
*Στέλιος Ρόκκος (#teamsakis)

Νικήτρια ήταν η Ιωάννα Γεωργακοπούλου από την ομάδα της Έλενας Παπαρίζου. Σύνολο 22 επεισόδια.

### The Voice 8
*Γιώργος Λιανός (παρουσίαση)
*Βάλια Χατζηθεοδώρου (παρασκήνιο) 
*Κωνσταντίνος Αργυρός (κριτής)
*Σάκης Ρουβάς (κριτής)
*Έλενα Παπαρίζου (κριτής)
*Πάνος Μουζουράκης (κριτής)

Το *The Voice 8* έκανε στις 18 Σεπτεμβρίου 2021. Τη θέση της Ελεονόρας Ζουγανέλη παίρνει ο Κωνσταντίνος Αργυρός. Στη φάση των νοκάουτ και των μονομαχιών, κάθε κριτής έχει κι έναν συνεργάτη για τις πρόβες και για μια από κοινού εμφάνιση στη σκηνή.

**Νοκάουτ**
*Ελεωνόρα Ζουγανέλη (#teamargyros)
*Κωστής Μαραβέγιας (#teampanos)
*Χρήστος Δάντης (#teamhelena)
*Μαρίνα Σάττι (#teamsakis)

**Μονομαχίες**
*Ελένη Φουρέιρα (#teamargyros)
*Γιώργος Λιανός (#teampanos)
*Μαντώ (#teamhelena)
*Μελίνα Ασλανίδου (#teamsakis)

Νικήτρια η Άννα Αργυρού από την ομάδα του Σάκη Ρουβά, η νεότερη ηλικιακά νικήτρια του διαγωνισμού (16 ετών, όπως είναι και το όριο εισόδου). Σύνολο 28 επεισόδια.

### The Voice 9
*Γιώργος Λιανός (παρουσίαση των μαγνητοσκοπημένων επεισοδίων και παρασκήνιο)
*Φαίη Σκορδά (παρουσίαση των ζωντανών επεισοδίων)
*Κωνσταντίνος Αργυρός (κριτής)
*Σάκης Ρουβάς (κριτής)
*Έλενα Παπαρίζου (κριτής)
*Πάνος Μουζουράκης (κριτής)
2023-2024. Nικήτρια ήταν η Μαρία Σακελλάρη από την ομάδα του Πάνου Μουζουράκη.

### The Voice 10
*Γιώργος Καπουτζίδης (παρουσίαση και παρασκήνιο)
*Γιώργος Μαζωνάκης (κριτής)
*Έλενα Παπαρίζου (κριτής)
*Χρήστος Μάστορας (κριτής)
*Πάνος Μουζουράκης (κριτής)
2024-2025. Nικήτρια ήταν η Σοφία Χριστοφορίδου από την ομάδα του Πάνου Μουζουράκη

### The Voice 11
*Γιώργος Καπουτζίδης (παρουσίαση και παρασκήνιο)
*Πάνος Μουζουράκης (κριτής)
*Χρήστος Μάστορας (κριτής)
*Έλενα Παπαρίζου (κριτής)
*Γιώργος Μαζωνάκης (κριτής)

Το *The Voice 11* έκανε πρεμιέρα στις 27 Σεπτεμβρίου στον ΣΚΑΪ. Προβαλλόταν κάθε Σάββατο και Κυριακή στις 9.00 μ.μ. Από τις 14 Νοεμβρίου προβαλλόταν κάθε Παρασκευή, Σάββατο και Κυριακή στις 9.00 μ.μ. Από τον Δεκέμβριο ξανά παιζόταν μόνο Σαββατοκύριακο.

Ο ένας εκ των κριτών (#TeamPanos) είχε τον Κώστα Τουρνά για βοηθό. Νικητής ήταν ο Κωνσταντίνος Κωμοδρόμος από την ομάδα της Έλενας Παπαρίζου.

### The Voice 12
*Γιώργος Καπουτζίδης (παρουσιαστής και παρασκήνιο)
*Πάνος Μουζουράκης (κριτής)
*Χρήστος Μάστορας (κριτής)
*Έλενα Παπαρίζου (κριτής)
*Γιώργος Μαζωνάκης (κριτής)

## Τηλεθέαση

; Σημείωση

#  Στην Κύπρο, τα πρώτα δώδεκα επεισόδια (εκτός από το όγδοο) μεταδόθηκαν το Σάββατο στις 9:15 μ.μ. Ωστόσο, τα υπόλοιπα επεισόδια μεταδόθηκαν την ίδια μέρα όπως στην Ελλάδα.
#  Τα επεισόδια της ένατης σεζόν μεταδόθηκαν απέναντι στο Παγκόσμιο Κύπελλο Ποδοσφαίρου 2022, διακόπηκαν κατά την διάρκεια των γιορτών των Χριστουγέννων και ξεκίνησαν πάλι μετά από διακοπή εβδομάδων.

## Παραπομπές


## Εξωτερικοί σύνδεσμοι
*Σελίδα για τη σεζόν 2022-2023 του The Voice στον ΣΚΑΪ
*Σελίδα για τη σεζόν 2020-2021 του The Voice στον ΣΚΑΪ

Κατηγορία:Ελληνικά ριάλιτι σόου του ΣΚΑΪ